ଓଡ଼ିଆ ଭାଷା ସାହିତ୍ୟ, ସଂସ୍କୃତି କ୍ଷେତ୍ରରେ ଅଧିକ ଗବେଷଣା ପାଇଁ ପୁରୀ ସତ୍ୟବାଦୀଠାରେ 'ଓଡ଼ିଆ ବିଶ୍ୱବିଦ୍ୟାଳୟ' ସ୍ଥାପନ ହେବ।
ନୂଆଦିଲ୍ଲୀଃ ବିଭିନ୍ନ ସାର୍ବଜନୀନ ଅଭିଯୋଗ ମାଧ୍ୟମରେ ଭାରତ ସରକାର ଜାଣିବାକୁ ପାଇଛନ୍ତି ଯେ, ଅନେକ ଦେଶ ଭାରତୀୟ ନାଗରିକଙ୍କୁ ଦିଆଯାଇଥିବା ଅନ୍ତର୍ଜାତୀୟ ଡ୍ରାଇଭିଂ ପରମିଟ (International Driving Permit) କୁ ଗ୍ରହଣ କରୁନାହାଁନ୍ତି । ଏହି ସୂଚନା ANI ଦ୍ୱାରା ଟ୍ୱିଟରରେ ଦିଆଯାଇଛି । ସଡକ ପରିବହନ ଏବଂ ରାଜପଥ ମନ୍ତ୍ରଣାଳୟ ରାଜ୍ୟ ତଥା କେନ୍ଦ୍ରଶାସିତ ଅଞ୍ଚଳଗୁଡିକୁ ସେମାନଙ୍କ ଦ୍ୱାରା ଜାରି କରାଯାଇଥିବା ଅନ୍ତର୍ଜାତୀୟ ଡ୍ରାଇଭିଂ ପରମିଟ୍ (IDP) ର ପ୍ରଥମ ପୃଷ୍ଠାକୁ ଷ୍ଟାମ୍ପ୍ କରିବାକୁ ପରାମର୍ଶ ଦେଇଛି ।
ସୂଚନାଯୋଗ୍ୟ, ଯଦି ଆପଣ ବିଦେଶୀ ଭ୍ରମଣ ପାଇଁ ଯିବାକୁ ଚାହୁଁଛନ୍ତି ଏବଂ ସେଠାରେ ଗାଡି ଚଳାଇବାକୁ ଚାହୁଁଛନ୍ତି । ତେବେ ଆପଣଙ୍କୁ ଏକ ଅନ୍ତର୍ଜାତୀୟ ଡ୍ରାଇଭିଂ ଲାଇସେନ୍ସର ଆବଶ୍ୟକତା ହେବ । କିନ୍ତୁ ଏପରି କିଛି ଦେଶ ଅଛି ଯେଉଁଠାରେ ଗାଡି ଚଳାଇବା ପାଇଁ ଆପଣଙ୍କୁ ଅନ୍ତର୍ଜାତୀୟ ଡ୍ରାଇଭିଂ ଲାଇସେନ୍ସର ଆବଶ୍ୟକତା ନାହିଁ ।
ବ୍ରିଟେନରେ ଭାରତୀୟ ଘରୋଇ ଡ୍ରାଇଭିଂ ଲାଇସେନ୍ସ ଗୋଟିଏ ବର୍ଷ ପାଇଁ ବୈଧ ଅଟେ । ଏଠାରେ ଆପଣ ସ୍କଟଲ୍ୟାଣ୍ଡ, ୱେଲ୍ସ ଏବଂ ଇଂଲଣ୍ଡର ରାସ୍ତାରେ ଡ୍ରାଇଭିଂ କରିପାରିବେ । କିନ୍ତୁ ଆପଣ ପ୍ରତ୍ୟେକ ପ୍ରକାରର ଯାନ ଚଲାଇ ପାରିବେ ନାହିଁ । ଏଥିପାଇଁ କିଛି ପ୍ରତିବନ୍ଧକ ରହିଛି ।
ଅଷ୍ଟ୍ରେଲିଆରେ ଭାରତୀୟମାନେ ଅଧ୍ୟୟନ, ଚାକିରି କିମ୍ବା ବୁଲିବା ପାଇଁ ବହୁ ପରିମାଣରେ ଯାଆନ୍ତି । କୁଇନ୍ସଲ୍ୟାଣ୍ଡର ନ୍ୟୁ ସାଉଥ ୱେଲ୍ସରେ ଭାରତୀୟ DL କୁ ତିନିମାସ ପାଇଁ ବ୍ୟବହାର କରାଯାଇପାରିବ । କିନ୍ତୁ ଆପଣଙ୍କର ଡ୍ରାଇଭିଂ ଲାଇସେନ୍ସ ଇଂରାଜୀରେ ହେବା ଉଚିତ୍ । ଏହାସହ ଗାଡି ଚଳାଇବା ପାଇଁ ଅନୁମତି ମଧ୍ୟ ରହିବା ଆବଶ୍ୟକ ।
ନ୍ୟୁଜିଲ୍ୟାଣ୍ଡରେ ମଧ୍ୟ ଭାରତୀୟ ଡ୍ରାଇଭିଂ ଲାଇସେନ୍ସ ବୈଧ ଅଟେ । କିନ୍ତୁ ଏହା ଇଂରାଜୀରେ ହେବା ଜରୁରୀ । ଯଦି ଏହା ଇଂରାଜୀରେ ନାହିଁ, ତେବେ ଏହାକୁ ନ୍ୟୁଜିଲ୍ୟାଣ୍ଡର କୌଣସି ବୈଧ ଭାଷାରେ ଅନୁବାଦ କରିବାକୁ ଆବଶ୍ୟକ । ଆହୁରି ମଧ୍ୟ ନ୍ୟୁଜିଲ୍ୟାଣ୍ଡରେ କେବଳ ୨୧ ବର୍ଷରୁ ଅଧିକ ବୟସର ବ୍ୟକ୍ତି ଗାଡି ଚଳାଇ ପାରିବେ ।
ଫ୍ରାନ୍ସରେ ଭାରତୀୟ DL ରୁ ଡ୍ରାଇଭିଂ କରାଯାଇପାରିବ । କିନ୍ତୁ ଏହା ସେଠାକାର ଭାଷାରେ ହେବା ଜରୁରୀ । ଏହା ସେଠାରେ ୧ ବର୍ଷ ପାଇଁ ବୈଧ ରହିଥାଏ ।
